Legal Document

Category: 44

Text:
17. ΒΑΣΙΛΙΚΟΝ ΔΙΑΤΑΓΜΑ της 7/24 Φεβρ. 1951 (ΦΕΚ Α΄ 61) Περί καθορισμού ημερών αργίας των Ανωτάτων Εκπ/κών Ιδρυμάτων. Έχοντες υπ’ όψιν 1)το αρθρ. 14 παρ. 5 του Νομ. 5343/1932 «περί οργανισμού του Παν/μίου Αθηνών», 2)τα άρθρ. 34 και 37 του υπ’ αριθ. 1477/48 Α. Νομού «περί τροποποιήσεως και συμπληρώσεως των περί οργανισμού του Ε.Μ.Π. κειμένων διατάξεων», 3)το άρθρ. 9 παρ. 3 του υπ’ αριθ. 954/42 Ν.Δ/τος «περί οργανισμού της Α.Σ.Ο.Ε.Ε., προτάσει του Ημετέρου επί των Θρησκευμάτων και Εθνικής Παιδείας Υπουργού, στηριζομένη εις πρότασιν των Συγκλήτων α)των Παν/μίων Αθηνών και Θεσ/νίκης, β)του Ε.Μ.Πολυτεχνείου και γ)της Ανωτάτης Σχολής Οικον και Εμπορικών Επιστήμων και του Διοικ.Συμβουλίου της Παντείου Ανωτάτης Σχολής και την υπ’ αριθ. 54/51 γνωμάτευσιν του Συμβουλίου της Επικρατείας, απεφασίσαμεν και διατάσσομεν: Άρθρ.1.-Καθορίζομεν τας κάτωθι εορτάς καθ’ ας πλην της Κυριακής αργίας και των υπό των οικείων Νόμων οριζομένων διακοπών, διακόπτονται τα μαθήματα και αι εξετάσεις των ως άνω Ανωτάτων Εκπ/κών Ιδρυμάτων της χώρας: 1)Των Τριών Ιεραρχών (30 Ιανουαρίου). 2)Του Ευαγγελισμού (25 Μαρτίου). 3)Των Αγίων Κων/νου και Ελένης (21 Μαΐου) 4)Των Αποστολών Πέτρου και Παύλου (29 Ιουνίου). 5)Της Εθνικής εορτής (28 Οκτωβρίου) και 6)Του Πολιούχου της έδρας των ως άνω Ιδρυμάτων εν αις πόλεσι είναι καθιερωμένη τοιαύτη εορτή. Άρθρ.2.-Τα γραφεία της Διοικήσεως των ως άνω Ανωτάτων Εκπ/κων Ιδρυμάτων της Χώρας αργούν καθ’ ας ημέρας αργούν και τα γραφεία της Κεντρικής Υπηρεσίας του Υπουργείου Θρησκευμάτων και Εθνικής Παιδείας. Βλ. και το άρθρ. 50 του Δημοσιοϋπαλ. Κώδικος (τόμ. 2Α σελ. 271). Εις τον αυτόν επί των Θρησκευμάτων και Εθνικής Παιδείας Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 31.Α.ω.15-17 Διάφορες διατάξεις